Diari Oficial de la Generalitat Valenciana


Sumari del DOGV 4494, del 07-05-2003 (2003/5077)

ORDE de 24 de març de 2003, de la Conselleria de Cultura i Educació, per la qual es convoquen ajudes per a la realització d'intercanvis escolars entre alumnes dels centres mantinguts amb fons públics de la Comunitat Valenciana per a afavorir la integració lingüística.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5077


Data del document
:   24-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * llengua regional
    * ajuda pública

ORDE de 24 de març de 2003, de la Conselleria de Cultura i Educació, per la qual es convoquen ajudes per a la realització d'intercanvis escolars entre alumnes dels centres mantinguts amb fons públics de la Comunitat Valenciana per a afavorir la integració lingüística. [2003/X5077]
  
La Constitució espanyola, al paràgraf quart del preàmbul, explicita la voluntat de protegir tots els espanyols i pobles de l'Estat en l'exercici de les seues cultures, tradicions, llengües i institucions; l'article 3r reconeix el plurilingüisme d'Espanya en establir que les altres llengües espanyoles diferents del castellà seran també oficials en les respectives comunitats autònomes segons els seus estatuts, i que constituïxen un patrimoni cultural que serà objecte d'especial respecte i protecció.
  
En coherència amb allò que manifesta la Constitució, l'article 7é de l'Estatut d'Autonomia de la Comunitat Valenciana establix la cooficialitat del valencià i del castellà en l'àmbit territorial de la Comunitat i encomana a la Generalitat Valenciana l'adopció de mesures que puguen garantir i assegurar el seu coneixement i ús normal. Així mateix establix que «hom atorgarà especial protecció i respecte a la recuperació del valencià».
  
La Llei 4/1983, de 23 de novembre, d'Ús i Ensenyament del Valencià, explicita entre els seus objectius específics, tant la necessitat de fer efectiu el dret de tots els ciutadans a conéixer i usar el valencià com l'exigència de garantir, segons els principis de gradualitat i voluntarietat, el coneixement i ús del valencià a tot l'àmbit territorial de la Comunitat. L'article 19 de la mateixa llei establix, sense perjudici de les excepcions regulades a l'article 24, que al final dels estudis obligatoris els alumnes han d'estar capacitats per a utilitzar, oralment i per escrit, el valencià en igualtat amb el castellà.
  
La Llei Orgànica 10/2002, de 23 de desembre, d'Ordenació General del Sistema Educatiu, determina entre els seus fins la formació en el respecte de la pluralitat lingüística i cultural d'Espanya. D'altra banda, la Llei Orgànica de Qualitat de l'Educació explicita que l'educació contribuirà a dotar els alumnes de competència lingüística tant en castellà com en la llengua pròpia de la comunitat autònoma.
  
Per tot això, l'obligatorietat del coneixement dels dos idiomes, explícita en l'ordenament legal, és una conseqüència lògica de la seua declaració d'oficialitat.
  
La consecució del domini, oral i escrit, dels dos idiomes oficials per part de tots els escolars valencians és un objectiu fonamental al qual ha contribuït el professorat, els pares, els alumnes i l'administració educativa; però és un objectiu parcialment aconseguit, sobretot en aquells territoris en què l'escola és l'únic context per a accedir al coneixement del valencià.
  
Per tant, les ajudes convocades per la present orde pretenen promocionar intercanvis que faciliten contextos reals d'ús dels dos idiomes a l'alumnat de la Comunitat Valenciana, amb l'objectiu de millorar, tant la competència i el domini del valencià i del castellà, com un coneixement real de la diversitat cultural i lingüística de la nostra Comunitat.
  
Per tant, atenent l'obligació estatutària de recuperar el valencià i afavorir la integració lingüística i cultural de tots els valencians a través del coneixement de les diverses realitats sociolingüístiques i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Convocar ajudes per a la realització d'intercanvis escolars entre alumnes de centres mantinguts amb fons públics d'Educació Primària, Educació Especial, Educació Secundària Obligatòria, Batxillerat o Formació Professional de la Comunitat Valenciana, i aprovar les bases per les quals es regirà la convocatòria, que s'inclouen com a annex I de la present orde.
  
L'intercanvi es realitzarà durant l'any 2003.
  
Segon
  
Per al suport econòmic dels projectes:
  
a) Els centres educatius privats concertats podran sol·licitar una ajuda, a càrrec del capítol IV, programa 421.30 del pressupost de la Generalitat Valenciana per a l'any 2003. L'import global màxim destinat a la convocatòria serà 6.010 euros i la línia de subvenció T1577000.
  
b) Els centres públics podran sol·licitar una ajuda com a despesa extraordinària de funcionament, a càrrec del capítol II, programa 421.30 del pressupost de la Generalitat Valenciana per a l'any 2003. L'import global màxim destinat a la convocatòria serà de 12.020 euros.
  
DISPOSICIONS FINALS
  
Primera
  
Delegue en el director general d'Ordenació i Innovació Educativa i Política Lingüística la concessió de les ajudes corresponents a la present orde i l'autoritze a dictar les resolucions necessàries per al seu desplegament i execució.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, els titulars dels centres privats concertats podran recórrer contra el present acte, que posa fi a la via administrativa, potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 24 de març de 2003
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases per les quals es regula la convocatòria
  
Primera
  
L'objecte de la present convocatòria és atorgar ajudes econòmiques que promocionen els intercanvis entre l'alumnat dels centres mantinguts amb fons públics de la Comunitat Valenciana, de manera que faciliten contextos reals d'ús dels dos idiomes oficials. L'alumnat participant en l'intercanvi realitzarà, durant el curs acadèmic 2002/2003, els nivells educatius corresponents a Educació Primària, Educació Especial, Educació Secundària Obligatòria, Batxillerats o Formació Professional.
  
Segona
  
1. En els intercanvis escolars programats a partir de la present convocatòria es desplegaran, durant els dies d'estada i convivència, diverses activitats segons els objectius següents:
  
- Propiciar la formació de l'alumnat en el respecte a la utilització de l'altra llengua oficial i al procés de normalització lingüística del valencià dins d'un model d'enriquiment.
  
- Afavorir la vivència d'activitats específiques que es realitzen en centres que apliquen el Programa d'Ensenyament en Valencià, centres que apliquen el Programa d'Immersió Lingüística i centres que apliquen el Programa d'Incorporació Progressiva.
  
- Possibilitar activitats d'ús real del valencià que afavorisquen tant el seu domini com la integració lingüística.
  
- Ampliar el camp d'observació de l'alumnat a partir del coneixement del seu entorn social, cultural i lingüístic.
  
- Afavorir l'apropament entre els centres educatius dels municipis de predomini lingüístic valencià i els centres dels municipis de predomini lingüístic castellà.
  
- Fomentar el coneixement de la realitat educativa, cultural, social i lingüística de les comarques i poblacions reconegudes en els articles 35 i 36 de la Llei d'Ús i Ensenyament del Valencià.
  
2. Els intercanvis hauran d'acomplir les condicions següents:
  
a) El programa tindrà prevista la realització d'experiències educatives dins l'horari lectiu i en el centre. El principal objectiu és que l'alumnat puga treballar en projectes comuns, amb la possibilitat de continuïtat, que afavorisquen la competència comunicativa en els dos idiomes.
  
b) En els casos d'intercanvis de més d'un dia de durada, l'alumnat participant, durant l'intercanvi, haurà de residir als domicilis de l'alumnat receptor. En cas de no poder residir per circumstàncies excepcionals, el centre receptor procurarà proporcionar allotjament en centres educatius, albergs juvenils o institucions similars de la localitat.
  
c) El centre educatiu es compromet a seleccionar els participants en els intercanvis i garantir el desplegament normal de les classes per a la resta de l'alumnat que no participe.
  
d) L'intercanvi podrà ser d'un dia i no superior a cinc dies.
  
e) El nombre d'alumnes participants podrà oscil·lar entre un mínim de 10 i un màxim de 35.
  
No obstant això, en els centres d'una o dos unitats podran participar menys alumnes sempre que ho justifiquen.
  
f) L'alumnat estarà acompanyat durant el viatge i l'estada per professorat del centre de procedència, segons la distribució següent:
  
- Centres d'Educació Especial i primer cicle d'Educació Primària:
  
\* Entre 10 i 15 alumnes: un professor/a.
  
\* Entre 16 i 25: dos professors/es.
  
- Segon i tercer cicle d'Educació Primària
  
\* Entre 15 i 20 alumnes: un professor/a.
  
\* Entre 21 i 35 alumnes: dos professors/es.
  
- Centres d'Educació Secundària, Batxillerat o Formació Professional.
  
\* 20 o menys alumnes: un professor/a.
  
\* Entre 21 i 35 alumnes: un o dos professors/es
  
Tercera
  
Per fer productiu i enriquidor l'intercanvi, els centres planificaran per a la seua realització una sèrie d'activitats didàctiques prèvies (sobre coneixement de la realitat sociocultural i lingüística, geogràfica i del medi ambient de la població i la zona que es visita, així com del municipi on està ubicat el propi centre; elaboració de quaderns, participació en correspondència escolar prèvia, etc.) i posteriors (constatació de les previsions, donar publicitat a l'experiència amb exposicions de treballs, de fotografies, conferències a la resta d'alumnat del centre, seguiment de la correspondència escolar, etc.) que faciliten contextos reals d'ús dels dos idiomes oficials.
  
Quarta
  
Els centres seleccionats rebran l'ajuda següent:
  
a) Per cada professor/a acompanyant: fins un màxim de 150,25 euros.
  
b) Per cada alumne/a participant, incloent les despeses de preparació i desplegament de l'intercanvi, i en el cas dels centres privats concertats la pòlissa d'assegurança, s'aplicaran els mòduls següents de distància en quilòmetres (anada i tornada) entre els centres que realitzen l'experiència d'intercanvi:
  
- Menys de 100 quilòmetres:
  
Estades fins a 2 dies: fins un màxim de 48.08 euros.
  
Estades de més de 2 dies: fins un màxim de 60.10 euros.
  
- Entre 101 i 299 quilòmetres:
  
Estades fins a 3 dies: fins un màxim de 60.10 euros.
  
Estades de més de 3 dies: fins un màxim de 72.12 euros.
  
- Més de 300 quilòmetres:
  
Estades de 2 dies o més: fins un màxim de 84.14 euros.
  
No es podran realitzar intercanvis d'un sol dia si la distància (d'anada i tornada) entre les dos poblacions és superior a 120 quilòmetres.
  
Quinta
  
1. Les sol·licituds es formalitzaran segons el model de l'annex II i hauran d'anar acompanyades de la documentació següent:
  
a) Projecte pedagògic :
  
Aspectes generals:
  
\* Consideracions i criteris en què es basa la sol·licitud.
  
\* Nivell educatiu de l'alumnat.
  
\* Objectius que pretén aconseguir l'intercanvi i la seua incidència en la normalització lingüística i en les diferents àrees curriculars.
  
\* Pla d'activitats interdisciplinàries i de normalització lingüística a realitzar abans, durant i després de l'intercanvi escolar, incloent visites culturals que afavorisquen el coneixement de la realitat geogràfica, cultural i lingüística de la comarca del centre que es visita.
  
\* Especificació i situació del Programa d'Educació Bilingüe i del Pla de Normalització Lingüística del centre.
  
\* Breu referència del centre que demana l'experiència d'intercanvi i el seu entorn.
  
\* Breu resum de la realitat educativa del centre de destinació i del seu entorn.
  
b) Previsió desglossada del pressupost econòmic de l'intercanvi.
  
c) Aprovació del Consell Escolar. En cas de participar agrupats dos o més centres, hauran de remetre la certificació de cadascun dels centres.
  
d) Acceptació escrita per part de la direcció del centre receptor on es realitzarà l'experiència d'intercanvi.
  
e) Certificació expedida pel director del centre del nomenament del professorat responsable per a la realització de l'intercanvi, a més de la relació nominal de l'alumnat i del compromís de tramitar una memòria avaluativa de l'experiència, la qual inclourà les dades que establix la present convocatòria.
  
f) En els centres privats concertats, en el supòsit que el grup d'alumnes i professors que hagen de realitzar l'experiència d'intercanvi no tinguen coberts els riscs de malaltia, accidents i responsabilitat civil, concertaran amb una entitat d'assegurança la cobertura d'estos aspectes durant el període en què es realitze l'experiència. La corresponent pòlissa cal presentar-la, amb 15 dies d'anterioritat a la realització de l'intercanvi, a la Direcció General d'Ordenació i Innovació Educativa i Política Lingüística, com a requisit previ a la realització de l'intercanvi.
  
2. Els centres demanaran les autoritzacions als pares, mares o tutors legals de l'alumnat per tal de realitzar l'intercanvi. Les autoritzacions seran arxivades en el centre.
  
3. En els casos d'agrupament de dos o més centres, caldrà designar un representant que coordine la comunicació i el lliurament de l'ajuda.
  
4. La sol·licitud la subscriurà el director, pel que fa als centres públics, i el titular pel que fa als privats concertats.
  
Sexta
  
El termini de presentació dels projectes i sol·licituds és de trenta dies a partir de la publicació de la present Orde al Diari Oficial de la Generalitat Valenciana. La seua presentació pot realitzar-se al registre general de les direccions territorials de Cultura i Educació, sense perjudici del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas que la sol·licitud s'haja presentat en algun registre diferent als de la Conselleria de Cultura i Educació convé comunicar-ho a la Direcció General d'Ordenació i Innovació Educativa i Política Lingüística, per fax (núm. 96 349 05 75) o telegrama, al dia següent de la seua presentació.
  
Sèptima
  
Els projectes presentats seran avaluats amb un màxim de 10 punts, atenent criteris de coherència i qualitat pedagògica, per una comissió seleccionadora presidida pel director general d'Ordenació i Innovació Educativa i Política Lingüística o la persona que delegue, i constituïda per:
  
- El cap del Servici d'Ensenyaments en Valencià o la persona que delegue.
  
- Dos assessors/es didàctics per a l'ensenyament en valencià designats pel director general d'Ordenació i Innovació Educativa i Política Lingüística.
  
- Un inspector o inspectora designat pel cap de Servici Central de la Inspecció Educativa.
  
- Un funcionari administratiu designat pel cap de Servici d'Ensenyaments en Valencià que farà de secretari.
  
La comissió efectuarà la valoració de les experiències presentades i l'assignació de l'import de les ajudes previstes en la present orde, en dos relacions diferents, una per als centres privats concertats i l'altra per als centres públics.
  
La comissió sol·licitarà un informe a l'Assessoria Didàctica per a l'Ensenyament en Valencià de cada un dels projectes pedagògics presentats.
  
El termini màxim per a resoldre les sol·licituds presentades serà de 2 mesos comptadors a partir de la data en què la sol·licitud haja tingut entrada en el registre de l'òrgan competent per a la seua tramitació. En el supòsit que transcorregut el termini no s'haja dictat cap resolució, les sol·licituds presentades es consideraran desestimades.
  
Huitena
  
1. A proposta de la comissió, el director general d'Ordenació i Innovació Educativa i Política Lingüística resoldrà la convocatòria, que es publicarà en el Diari Oficial de la Generalitat Valenciana i especificarà en dos relacions, una per als centres privats concertats (beneficiaris pel capítol IV) i l'altra per als centres públics (beneficiaris pel capítol II):
  
a) Els centres beneficiaris de les ajudes i la seua quantia.
  
b) Els centres que no obtinguen ajuda, per orde de puntuació, restaran en reserva i sols podran tindre ajuda si es produïx alguna renúncia per part dels centres beneficiats. En tot cas, la quantia serà, com a màxim, la corresponent als centres que renuncien.
  
c) Els centres exclosos, especificant les causes.
  
2. Els centres privats concertats beneficiaris de les ajudes rebran l'ajuda després de realitzar l'activitat i d'haver aportat tota la justificació documental de les despeses segons la base novena. Els beneficiaris de quantitats superiors a les tres-centes mil pessetes, estan obligats a acreditar davant la Conselleria de Cultura i Educació que es troben al corrent del compliment de les seues obligacions tributàries i de Seguretat Social, segons els articles 1 i 2 de l'Orde de 30 de maig de 1996 de la Conselleria d'Economia i Hisenda.
  
3. Els centres públics beneficiaris rebran les ajudes en la seua totalitat després de publicar-se la resolució.
  
Novena
  
Segons la normativa vigent, els centres beneficiaris, de les d'ajudes estaran obligats a:
  
1. Sotmetre's a les actuacions de comprovació que, si cal, puga realitzar la Conselleria de Cultura i Educació, així com els controls legalment establits.
  
2. Justificar la correcta inversió de les ajudes rebudes, a través de la presentació de la documentació següent:
  
2.1. Memòria de les activitats realitzades.
  
2.2. Certificat de la direcció del centre que expresse que ha quedat coberta la finalitat que motivà l'ajuda.
  
3. Els centres privats concertats hauran de lliurar una carpeta-índex que incloga els originals de les factures, rebuts i qualsevol altre tipus de justificant de despeses realitzades que, legalment admés, siga imputable a l'ajuda concedida.
  
4. Els centres públics que resulten beneficiaris de les ajudes, hauran de justificar les despeses extraordinàries de funcionament per a la realització de l'activitat segons el que establix l'Orde de la Conselleria de Cultura i Educació, de 18 de maig de 1995 (DOGV de 9 de juny de 1995) per la qual es regula i es desplega l'activitat i l'autonomia de la gestió econòmica dels centres docents públics no universitaris de la Comunitat Valenciana.
  
Deu
  
Abans del dia 19 de desembre de 2003, els centres beneficiaris de les ajudes trametran un exemplar de la memòria i la resta de la documentació exigida en la base anterior al Servici d'Ensenyaments en Valencià de la Direcció General d'Ordenació i Innovació Educativa i Política Lingüística.
  
La no justificació de l'ajuda rebuda, segons allò que regula la present orde, comportarà el reintegrament de les quantitats no justificades i l'exigència dels interessos de demora, sense perjudici de les responsabilitats administratives en què es puga incórrer, segons la legislació vigent de conformitat amb l'article 47.9 de la Llei d'Hisenda Pública de la Comunitat Valenciana.
  
ANNEX II
  
Model de sol·licitud
  
1. Centre d'origen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Codi:\_\_\_\_\_\_\_\_\_\_\_\_\_\_\_\_\_\_\_\_ CIF: \_\_\_\_\_\_\_\_\_\_\_\_\_\_\_\_\_\_\_\_\_
  
Adreça: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telèfon: \_\_\_\_\_\_\_\_\_\_ Localitat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Comarca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Zona de predomini lingüístic: valencià/castellà
  
Programes bilingües que aplica:
  
Nombre d'unitats: Educació Primària:.............Educació Especial:...........
  
Educació Secundària Obligatòria:...........
  
Batxillerats:.................. Formació Professional:...........
  
Nivell per al qual sol·licita l'intercanvi: \_\_\_\_\_\_\_\_\_\_\_\_\_\_\_\_\_\_
  
Dades bancàries
  
Nom de l'entitat bancària:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça de la sucursal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Codi Sucursal: \_\_\_\_\_\_\_\_\_\_\_\_ Núm. compte \_\_\_\_\_\_\_\_\_\_\_\_\_\_\_
  
2. Centre de destinació\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Codi:\_\_\_\_\_\_\_\_\_\_\_\_\_\_\_\_\_\_\_\_ CIF: \_\_\_\_\_\_\_\_\_\_\_\_\_\_\_\_\_\_\_\_\_
  
Adreça: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telèfon: \_\_\_\_\_\_\_\_\_\_
  
Localitat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Comarca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Zona de predomini lingüístic: valencià/castellà
  
Programes bilingües que aplica:
  
Nombre d'unitats: Educació Primària:.............Educació Especial:...........
  
Educació Secundària Obligatòria:...........
  
Batxillerats:.................. Formació Professional:...........
  
3. Dades de l'intercanvi:
  
Dates previstes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Núm. d'alumnes participants \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Distància (d'anada i tornada) entre els centres de l'intercanvi:\_\_\_\_\_\_\_\_\_\_\_\_km.
  
A la sol·licitud s'adjunten els documents que s'especifiquen en la base cinquena de l'annex I, de la present orde.
  
\_\_\_\_\_\_\_ d\_\_\_\_\_\_\_\_\_\_\_\_\_\_\_ de 2003.
  
La direcció del centre/ El titular (firma i segell)
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA
  
A efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, s'informa que:
  
El termini màxim per a resoldre la present sol·licitud és de dos mesos, a comptar des de la data en què la mateixa haja tingut entrada en el registre de l'òrgan competent per a la seua tramitació, sense perjuí del que preveu l'article 42.5 de la mateixa llei.
  
L'efecte que produiria el silenci administratiu, si transcorreguera el dit termini sense que s'haja dictat i notificat la resolució corresponent és desestimatori de la seua sol·licitud.